Verkiesing en Selfbeskikking | Die Vryburger
Die voorsitter van die Boere-Afrikanervolksraad, mnr. Andries Breytenbach, het in ’n mediaverklaring bekend gemaak dat daar slegs een korrekte metode is hoe volksgenote steun kan verleen aan ’n stryd om selfbeskikking, en dit is om te stem in ’n volkseie verkiesing onder leiding van die VVK.
Daar is kennis geneem van die aanspraak van ‘n politieke party wat aan die 2014-verkiesing deelneem, dat die stemme wat dié party in die verkiesing op hom sal verenig, as ‘n referendum vir selfbeskikking vir die Boere-Afrikanervolk beskou sal word.
Dit is algemeen bekend dat ‘n groot aantal volksgenote wat ten gunste van die herstel van ons volk se nasionale vryheid is — waarskynlik die meeste — nie aan die Staat se verkiesings deelneem nie, ongeag die standpunte van deelnemende politieke partye.
Dit is omdat die Afrikanervolk minder as 6% van Suid-Afrika se bevolking uitmaak en dus geen wesenlike invloed op die politieke gang van sake deur middel van die Staat se stembus kan uitoefen nie. Dit maak ‘n bespotting van die voorgegewe "demokrasie" in Suid-Afrika. Derhalwe is enige aanspraak wat die uitslag van die verkiesing as ‘n maatstaf van steun vir selfbeskikking vir ons volk voorhou, noodwendig ongeldig.
Die enigste geldige toets vir ons volk as geheel se mening oor die herstel van ons nasionale vryheid, sal ‘n landswye referendum wat spesifiek oor die aangeleentheid handel, onder die Boere-Afrikanervolk wees.
Intussen gaan die Boere-Afrikanervolksraad, wat deur middel van ‘n vry en regverdige volkseie demokratiese verkiesing daargestel is om ons volk se vryheid te herstel, voort om ons volk se reg in dié verband nasionaal en internasionaal erken te kry. Die steun van partye, groeperings, organisasies en individue wat dieselfde strewe het, word erken en verwelkom.
21 thoughts on “Verkiesing en Selfbeskikking”
Willem February 26, 2014 at 9:54 am
Elke groepie op sys eie mishoop. Ek gaan maar my eie mishoop bymekaar maak. Miskien moet daar bietjie minder vergaderings en toesprake en meer aksie wees.
DuP du Plessis February 26, 2014 at 11:19 am
Verw: “Die steun van partye, groeperings, organisasies en individue wat dieselfde strewe het, word erken en verwelkom.”
Dit is agterdeure, soos hierbo aangehaal, wat spesifieke openinge aan politieke partye bied, wat my bekommer. As die Boere-Afrikanervolksraad die steun van die Boerevolk wil bly geniet, sal hulle bereid moet wees om ‘n beleidstandpunt teen Party-politiek in te neem, en dit onomwonde te stel.
Die Boerevolk verafsku die verdeeldheid wat reeds die afgelope 112 jaar deur politiek partye dmv. die Britse Westminster stelsel op ons volk afgedwing was. Party-politiek mag in die toekoms NOOIT weer plek in die Boerevolk se bestaan toegelaat word nie.
Johan Venter February 26, 2014 at 12:40 pm
Dankie Willem. Ek wil by jou aansluit en vra dat die “leiers” van albei die buite politieke en binne politieke groepe dalk net so n bietjie meer na ons as die volk luister. Dit is regtig nou tyd dat hulle die strydbyl begrawe en mekaar die hand gee. Ons streef mos almal een gemeenskaplikke doel na.
Joffre Papenfus February 26, 2014 at 4:19 pm
Die roete wat tans gevolg word om ons volk se saak, ook in terme van die plaaslike en internasionale reg te stel, is goed en verdien steun.
Een probleem is egter dat hierdie pogings skade lei deur versplintering (soos hierbo na verwys) en deur die afwesigheid van ‘n duidelike en onomwonde beginsel-grondslag wat ooreenstem met die Afrikaner/Boere-Afrikaner se kernwese:
As ‘n Christelik-protestantse volk, met Christelike norme en waardes, eie kultuur en kultuur-historiese erfenis en ‘n oa. die ideaal van soewereine vryheid, moet enige verteenwoordigende liggaam EN lede minstens hierdie kern elemente erken en verskans.
Dit beperk sowel deelname as moontlike samewerking uit ander oorde, maar sal verseker dat ons volk en ons planne op ‘n regte en gesonde fondament rus.
Piet February 26, 2014 at 8:05 pm
Jy is reg Willem. Die engste rede wat FN gestig is, is om ‘n mishoop te skep vir Dan Roodt en sy maatjies.
Kleinbekkie February 26, 2014 at 10:07 pm
Ek voel ons as volk moet onsself heeltemal distansieer van die politieke stelsel soos dit tans daaruit sien. Die Volksraadstelsel is ‘ n meer natuurliker stelsel vir ons en ook meer deursigtig. Dit vorm ook ‘n beter eenheid, waar politieke partye geneig is om mense te verdeel.
Arnold February 26, 2014 at 10:51 pm
In ‘n baie kort rukkie weet daar nou baie meer mense van Front Nasionaal as van die bestaan van VVK.
Front Nasionaal is geskep om die Afrikaners en enige ander blankes daarvan bewus te maak dat daar ‘n selfbeskikkings opsie bestaan, en as hulle dit wil hê dan kan hulle daarvoor stem.
Ek verstaan nie mooi of die VVK gekant is teen hierdie nuwe wending nie. Die uitsprake wat gemaak word is maar taamlik vaag.
Die VVK is ook maar erg stil wat betref hulle vordering met selfbeskikking. Ek sien niks meer wat gebeur van hulle kant nie. ‘n Paar briewe was afgelewer, tyd het gekom en ook gegaan, en daar gebeur ook maar net sweet blow all.
Ek verkwalik hulle as hulle hierdie poging van Front Nasionaal afskiet.
Daar word tot brakens toe verkondig dat die Afrikaners nie kan saamstaan nie. Dit kom my nou voor asof VVK hulle nou wil skuldig maak aan hierdie holruggeryde storie.
Kan iemand my gerus stel asseblief.
Arnold February 26, 2014 at 10:54 pm
Ek kan nie verstaan waarom jy hierdie snert verkondig nie. Dalk het jy meer inligting om jouself duideliker uit te druk as wat verstaan kan word uit jou paar woorde.
Arnold February 26, 2014 at 10:58 pm
As Front Nasionaal nie as ‘n “Aksie” gesien kan word nie, dan weet ek nie na watter soort “aksie” jy verwys nie.
VF+ Aksie? DA aksie? As jy na hulle verwys as ‘n groepie op hulle eie mishoop, dan stem ek saam met jou.
Arnold February 26, 2014 at 11:01 pm
Johan, ek wens almal wil dit ook soos jy sien.
Die mense wat nou die FN afskiet, is seker bekommerd oor hulle eie mishope wat dalk in die slag gaan bly. Ook maar goed so, want dan sal ons sien wie die mense is wat nie weet wat saamstaan beteken nie.
Arnold February 26, 2014 at 11:09 pm
Front Nasionaal is vir slegs een doel geskep.
Selfbeskikking. Niks meer of minder as dit nie.
VF+ het hulle self onttrek uit daardie standpunt. Daar is mense wat wil en sal stem. FN bied hulle daardie geleentheid om hulle self en ons eie grondgebied te red.
Willem February 27, 2014 at 8:11 am
Ek verwys nie ‘n spesifieke groep nie. Daar is soveel verskillende groepe wat op die oog af almal strewe na vryheid, maar soos Johan noem steek niemand die hand uit nie of as iemand dit doen word dit weg geklap.
Bekommerd February 27, 2014 at 8:38 am
Vriende Eendrag maak Mag. Verdeeldheid speel in ons vyande se hande. My bekommernis is dat daar magsgroepe met historiese baggasie ontwikkel het wat ons Volk verdeeld hou. Die Verligte Groep, die Vrymesselaarsgroep, die AB-Naspers-groep, die HNP-groep, die AWB-groep, die Solidariteit/VF+ groep, die DA-Afrikanerfaksie groep, die VB-groep, en die draadsittende niks-sal-werk-nie groep. Die groepe is breedweg gerig op (1) Maak nuwe RSA werk en Afrikaanse taal behoud; (2) Beperkte groepsregte; en (3) Volkselfbeskikking (van hele SA tot drie kantonne spektrum). Persoonlik dink ek nie een van die drie missies hoef wedersyds uitsluitend te wees nie. Alhoewel ek ‘n Volksrepubliek wil sien, hoekom kan ‘n oorhoofse Volkskoordinerendestrategie deur volwasse leiers nie al hierdie elemente vervat in ‘n aksie plan en verskillende liggame taak met die navorsing en uitvoering van hul spesialis funksies daarvan nie? Dan kan die Volk die betrokke aksies ondersteun soos hul goeddink en die graad van selfbeskikking sal toeneem soos suksesse behaal word (sneeubal effek).
Paul Kruger February 27, 2014 at 10:11 am
Die VVK is ‘n administratiewe verkiesingskommissie (nie ‘n organisasie met “volksleiers” nie) wat steun vir ‘n buite-Parlementere Volksraad bymekaar maak. Daardie Volksraadslede, soos in ons destydse Republikeinse politieke tradisie, word individueel verkies en nie volgens politieke party-aanhorigheid nie. Ons +- 40 000 kiesers het (soos hierbo ook gesien kan word) baie wyd-uiteenlopende idees oor deelname aan IEC-verkiesings in die eerste plek en, indien wel, watter Partye ondersteun word en watter nie. Ons kan en gaan VVK-kiesers derhalwe nie voorskryf of verbind in hierdie opsig nie, want ons sal noodwendig na hierdie- of daardie kant toe ‘n klomp van hulle vervreem, wat op hierdie stadium ten minste saamgesnoer is rondom die bree doelwit van selfbeskikking.
Laastens: Een skrywer hierbo praat weer van “hulle” (dis nou die VVK) se “vordering met selfbeskikking”. Ou maat, dis hoekom die volk verkneg bly. “Hulle” moet mos ons vryheid bewerkstellig. “Hulle” moet die werk doen, “hulle” moet die fondse daarvoor van waar ookal bymekaar kry. “Hulle” moet die opofferings maak. My goeie raad aan jou: Sodra hierdie volk die dag ophou praat van “hulle” en elkeen individueel eienaarskap neem van die probleem, elkeen individueel ELKE DAG doen wat sy- of haar hand vind om te doen vir vryheid (nie net klets daaroor nie, veral met graagte as ander in die proses afgekraak kan word) – DAARDIE dag sal die lig in die tonnel begin skyn vir vryheid.
Gerhard February 27, 2014 at 11:31 am
Arnold, ek dink nie jy verstaan nie. Die VVK het reeds gedoen wat hul moes; om n Volksraad daargestel te kry. Dit het gebeur.
Wat die Volksraad betref, vorder hulle uiters goed as daar ingedagte gehou word hulle moet probeer kommunikeer met n uiters vyandige regering teenoor ons volksaak, asook baie beperkte hulpbronne.
Dan is daar al menigmaal oorsee ook gereis om ondersteuning daar te werf. Plus, die regering word ook nou vir hul trae houding gedagvaar en sodoende te probeer om hul te dwing om na ons volksraad te luister.
Na my, en ek glo baie ander, se mening, het die volksraad al baie bereik.
Om terug te kom by die VVK, dink ek die beginsel is reeds baie duidelik; ons neem nie deel in die huidige bestel se verkiesings nie!
Arnold February 27, 2014 at 1:29 pm
Ek het geen probleem met VVK nie, en steun hulle ook al baie lank.
Ek wil weet of hulle die Front Nasionaal steun of nie. My gevoel is dat hulle dit moet steun.
Almal wat selfbeskikking nastreef moet saamwerk, maak nie saak wat elke groep of organisasie doen of nie doen nie. As dit oor selfbeskikking gaan, en daar is ‘n groep wat dit wil afskiet, sal ek inspring en slaë uitdeel soveel as waartoe ek instaat is.
Hierdie dwarstrekkery wat al jare der jare aangaan is nie aanvaarbaar nie. Ek sal ook nie huiwer om my steun te ontrek as ek vind dat die een Afrikaner organisasie ‘n ander Afrikaner organissie verdoem wat selfbeskikking steun nie.
Dit is algemene kennis dat die VF+ nie meer selfbeskikking najaag nie. Die flou verskonings wat nou al vir 20 jaar aangaan, is genoeg bewys dat hulle nie meer die Afrikaner stem waardig is nie.
Arnold February 27, 2014 at 1:52 pm
Geen probleem met jou siening nie Willem. Die verskillende organisaies hoef nie noodwendig almal om een tafel te sit nie. Dit is ook goed dat daar baie van hierdie “Vryheid soekende” organisasies is. In hulle geheel is dit ‘n enorme groot organisasie. Al wat ek sou wou sien is dat hulle die Front Nasionaal steun, en as hulle dit nie wil doen nie, dan eerder stil wees daaroor as om doemprofete en twisgeeste te wil wees.
Daar is liberale wesens onder ons wat maak osof hulle die Afrikaner saak steun, maar in werklikheid daar is om ons te vernietig.
Dus beteken dit vir my net een ding as iemand die Front Nasionaal afkraak.
Piet February 27, 2014 at 3:23 pm
Gaan lees mooi wat skryf Dan Roodt in Rapport. Daar skryf hy, hy wil kulturele selfbeskiking he (presies wat die Broederbond en Solidariteit wil he) en nie territoriale selfbeskiking soos die Volksraad nie.
Twee dae later skryf hy op Facebook dat hy strewe na ‘n multikulturele staat waar die Afrikaner in beheer is, maar waar arbeid gebruik word uit Zim en ander Afrika state. Volgens hom is die probleem hier die “veglustige stamme” menende Zoeloes en Xhosas.
Die man se mening verander van een dag na die ander en nou wil jy he die Volksraad moet hierdie lot se poging steun sonder dat hulle enige sukses kan wys?
Dit is nou dieselfde lot wat weg gespring het as die Federale Vryheidsparty. Wie se leiers toegesluit is in die Mangaung saak en toe draai hulle, hulle rug op die mense nog voor hulle skuldig bevind is. Skielik word die saak teen Hein terug getrek maar sy party het hom weg gegooi, die naam verander en ander party leiers gekies. Partyleiers soos Roodt wat toe hy nie VF+ leier in Gauteng word nie, toe bedank hy. Hoeveel beginsels wys dit? ‘n Goeie leier is immers ‘n goeie volgeling.
Nee wat, ek is trots op my Volksraad dat hulle nie agter elke nuwe ding aan hardloop nie en dat die lot hulleself eers bewys.
Piet February 27, 2014 at 3:24 pm
Lees my kommentaar hier omder op jou ander skrywe.
Edmund February 27, 2014 at 3:55 pm
Een ding wat ek wil oefen is deursettings vermoe.
Ek stem nie altyd 100% saam met die volksraad nie. Ek dink nie dat ek ooit 100% met enige organisasie sal saamstem nie behalwe die een waar ek in absolute beheer is. Dit is ook nie noodwendig goed vir die volk nie want ek is bietjie radikaal. Die boere afrikaner volksraad in geheel is opgemaak uit mense wat radikaal is en mense met matigheid en geduld. Soos Piet se hardloop hulle nie agter elke nuwe ding aan nie. As die BAV met die toets van tyd bly staan sal sy steun groei soos meer lesers die vryburger hierdie maand geniet.
Ek het besluit dat die BAV is my leiers in die vryheid strewe.
Ek het nie altyd die verstand om te sien wat hulle bedoel met alles nie. As hulle getrou bly aan die elementere beginsels soos Joffre vroer genoem het (christelik protestant) en die boer volk EKSKLUSIEF se vryheids strewe verkondig en bewerk, sal hulle my steun he ongeag die blink liggies van partye wat uit die bloute skielik soos ek praat. Die gevaarlikke metode van hoop wat die liberale media mag teen die mense gebruik, en dan val hulle daarvoor soos mense wat dink hulle gaan die lotto wen.
Die BAV boot sink nie en hy beweeg darem regs.
Die IEC wrak is bo die golwe net omdat die water so vlak is.
Piet February 27, 2014 at 10:15 pm
Ek stem nie eers altyd saam met my goeie vroutjie nie, tog is ek bitter lief vir haar en het respek vir haar.